Source: https://www.flowertime.ro/regulament-campanie/
Timestamp: 2020-04-04 07:52:49+00:00

Document:
Home>Regulament campanie promotionala
REGULAMENT CAMPANIE DE REDUCERI
Articolul 1. Organizatorul campaniei de reduceri
Art.1.1. Campania promoțională este organizată de SC COMGABY MOLN SRL cu sediul social în județul Bistrița Năsăud, localitatea Susenii Bârgăului, înregistrată la Oficiul Registrului Comerțului sub nr. J06/251/1997, cod unic de inregistrare 9579993, punct de lucru Flower Time, Str. Avram Iancu, nr. 492-500, 407280, Floreşti, Jud. Cluj.
Art.1.2. Decizia de derulare a campaniei promoționale conform regulilor din prezentul regulament este finală și obligatorie pentru participanți. Regulamentul oficial este întocmit și va fi făcut public conform legislației aplicabile din România.
Art.1.3. Organizatorul își rezervă dreptul de a modifica oricare din condițiile stabilite în prezentul regulament în perioada desfășurării campaniilor, din motive întemeiate, dar nu înainte de a anunța publicul despre aceste modificări.
Articolul 2. Durata. Locul desfașurării.
Art.2.1. Campania promoțională se desfașoară în perioada 1-12 decembrie 2019 pe site-ul www.flowertime.ro și la punctul de lucru Flower Time de pe Str. Avram Iancu, nr. 492-500, 407280, Floreşti, Jud. Cluj
Art.3.1. Obiectul campaniei îl reprezintă toate produsele comercializate pe site-ul www.flowertime.ro și în magazin.
Articolul 4. Condițiile de participare
Art.4.1. De această campanie beneficiază orice persoană fizică sau juridică având domiciliul în România, care a împlinit vârsta de 18 ani și care achizițonează unul sau mai multe produse care fac obiectul acestei promoții în perioada menționată și în limita stocului disponibil.
Articolul 5. Mecanismul promoției
Art.5.1. Clienții care achiziționează orice produs din magazinul participant, sau online pe www.flowertime.ro, în perioada 1-10 decembrie 2019, beneficiază de 15 % reducere la fiecare produs, în limita stocului disponibil.
Art.5.2. Reducerea se aplică prețului afișat fiecărui produs, la casa de marcat sau direct pe factură. În cazul comenzilor online, reducerea se aplică produselor comandate până la data de 10 decembrie 2019 inclusiv, chiar dacă livrarea va fi făcută mai târziu din motive dependente de Flower Time, nu la solicitarea clientului.
Art.5.3. Produsele cu statusul „La comandă” nu vor beneficia de reducere deoarece nu se găsesc în stoc. Produselor care deja beneficiază de o reducere mai mare de 15% nu li se va mai aplica reducerea curentă.
Art.5.4. Cheltuielile de transport sunt în sarcina cumpărătorului. Tariful de transport este 30 lei, fix, pentru orice comandă, cu excepția comenzilor care conțin pământ de flori sau plante de dimensiuni mari, semnalate corespunzător pe pagina de produs. Pentru calculul final al prețului de livrare un reprezentant al Flower Time va lua legătura cu dumneavoastră. Comenzile cu valoare mai mare de 300 de lei beneficiază de transport gratuit. În cazul în care comanda conține cantități de pământ sau plante de dimensiuni mari, semnalizate pe pagina de produs se va aplica o taxă de transport suplimentară.
Art.5.5. Clientul are posibilitatea ca la preluarea coletului să verifice aspectul produselor prin deschiderea coletului imediat după primirea sa, în prezența curierului, în termen de 5 minute.
Art. 5.6. În cazul in care doriți să returnați produsele, o puteți face în maximum 10 zile lucrătoare de la primirea coletului. Pentru returnarea coletului veți avea nevoie de urmatoărele documente: factura în original și chitanta care dovedește încasarea valorii produselor și transportului de către curier de la dumneavoastră.
Art.5.7. Contravaloarea produselor returnate se va trimite cumpărătorului în termen de 30 zile de la primirea coletului returnat, în contul bancar sau prin mandat poștal, în funcție de solicitarea dumneavoastră. Ne rezervam dreptul de a refuza acceptarea returului în caz de abuz (returnări repetate într-o perioadă scurtă de timp).
Art.5.8. Dacă vi s-a livrat un alt produs decât cel comandat va rugăm să semnalați cât de curând posibil (nu depășiti 10 zile lucrătoare), pentru a înlocui produsul cu cel corect în cel mai scurt timp. În această situație, Flower Time se angajează să suporte cheltuielile aferente, de returnare a produsului greșit și transport de retrimitere al celui corect. În funcție de dorința cumpărătorului, banii care provin din stornarea produselor pot reprezenta contravaloare pentru achitarea unor noi produse.
Art.6.1. Organizatorul își rezervă dreptul de a verifica și monitoriza modul în care se desfășoară Campania.
Art.6.2. Organizatorul își rezeră dreptul de a exclude definitiv orice Participant în Campanie care, prin comportamentul fraudulos, afectează bunul mers al Campaniei.
Art.6.3. Eventualele reclamații referitoare la derularea prezentei campanii vor fi luate în considerare dacă au fost primite de Organizatori în termen de maximum 5 zile de la data finalizării promoției. Reclamațiile vor fi trimise prin e-mail pe adresa contact@flowertime.ro
Art.6.4. Organizatorii nu își asumă responsabilitatea pentru imposibilitatea unui Client de a achiziționa produse din magazinele participante la promoție sau de a beneficia de discounturile oferite, din cauza inexistenței acestora în stocurile magazinelor participante la promoție.
Articolul 7. Taxe și impozite
Organizatorul campaniei este răspunzător de plata taxelor sau obligațiilor financiare, conform prevederilor legale în vigoare. Prezenta campanie se desfășoară cu scopul stimulării vânzărilor.
Articolul 8. Întreruperea campaniei promoționale
Organizatorul își rezervă dreptul de a întrerupe Campania promotională sau de a modifica regulamentul și anexele acesteia, oricând pe parcursul desfășurării ei, cu informarea prealabilă a consumatorilor prin mijloace de comunicare corespunzătoare (afișare pe site).

References: Articolul 1

Articolul 2

Articolul 4

Articolul 5

Articolul 7

Articolul 8